**KAPOSVÁRI LABDARÚGÓ**

**KORLÁTOLT FELELŐSSÉGŰ TÁRSASÁG**

**ADATKEZELÉSI TÁJÉKOZTATÓJA**

Hatályba lépés napja: 2019. szeptember 20.

**TARTALOMJEGYZÉK**

|  |  |
| --- | --- |
| **I.**  | **ÁLTALÁNOS RENDELKEZÉSEK** |
|  | 1.1. A Tájékoztató célja |
|  | 1.2. A Tájékoztató hatálya |
|  | 1.3. A Tájékoztató elérhetősége |
|  | 1.4. A Tájékoztató módosítása |
|  | 1.5. Irányadó jogszabályok |
|  | 1.6. Fogalommeghatározások |
|  | 1.7. A személyes adatok valódisága, pontossága |
|  | 1.8. Adatbiztonság |
|  |  |
| **II.** | **EGYES ADATKEZELÉSEK** |
|  | (1) JEGY- ÉS BÉRLETÉRTÉKESÍTÉS ÚTJÁN MEGVALÓSULÓ ADATKEZELÉS(2) SZÁMLÁZÁSI CÉLÚ ADATKEZELÉS(3) BELÉPTETÉS ÚTJÁN MEGVALÓSULÓ ADATKEZELÉS(4) SPORTRENDÉSZETI NYILVÁNTARTÁSBÓL VALÓ LEKÉRDEZÉS ÚTJÁN MEGVALÓSULÓ ADATKEZELÉS(5) KAMERÁS MEGFIGYELÉS ÚTJÁN MEGVALÓSULÓ ADATKEZELÉS(6) ÜZLETI PARTNEREK KAPCSOLATTARTÓI SZEMÉLYES ADATAI TÁROLÁSA ÚTJÁN MEGVALÓSULÓ ADATKEZELÉS |
|  |  |
| **III.** | **AZ ÉRINTETT JOGAI** |
|  | 3.1. Tájékoztatáshoz való jog |
|  | 3.2. Hozzáférés joga |
|  | 3.3. Helyesbítéshez, kiegészítéshez való jog |
|  | 3.4. Személyes adatok törléséhez való jog (az elfeledtetéshez való jog) |
|  | 3.5. Adatkezelés korlátozásához való jog |
|  | 3.6. Tiltakozáshoz való jog |
|  | 3.7. Adathordozhatósághoz való jog |
|  | 3.8. A felügyeleti hatóságnál történő panasztételhez való jog |
|  | 3.9. A felügyeleti hatósággal szembeni hatékony bírósági jogorvoslathoz való jog |
|  | 3.10. A Társasággal vagy az adatfeldolgozóval szembeni hatékony bírósági jogorvoslathoz való jog |
|  | 3.11. Az Érintett tájékoztatása az adatvédelmi incidensről |
|  |  |
| **IV.** | **AZ ÉRINTETT JOGAINAK ÉRVÉNYESÍTÉSE, KÉRELMÉNEK ELŐTERJESZTÉSE, KAPCSOLATFELVÉTEL A TÁRSASÁGGAL** |
|  |  |
| **V.**  | **ADATFELDOLGOZÓK** |

**I. ÁLTALÁNOS RENDELKEZÉSEK**

**1.1. A Tájékoztató célja**

A jelen adatkezelési tájékoztató (a továbbiakban: **Tájékoztató**) célja, hogy tájékoztatást adjon a **Kaposvári Labdarúgó** **Korlátolt Felelősségű Társaság** (székhely: 7400 Kaposvár, Széchenyi tér 8., Cg. 14-09-312780, képviseli: F. Néber Ákos ügyvezető, adószám: 23991453-2-14, telefonszám: +36 82/ 319 650 , email cím: iroda1.rakoczi@gmail.com, honlap: [www.rakoczifc.hu](http://www.rakoczifc.hu) (a továbbiakban: **Honlap**), a továbbiakban: **Társaság** vagy **Adatkezelő**) által követett és alkalmazott adatkezelési gyakorlatról.

**1.2. A Tájékoztató hatálya**

1.2.1. A Tájékoztató a Társaság 1.2.2. pontjában rögzített adatkezelési tevékenységeivel érintett **természetes személyek** (a továbbiakban: **Érintettek**) **személyes adataira** vonatkozik.

1.2.2. A Társaság jelen Tájékoztatóval érintett adatkezelési tevékenységei:

(1) JEGY- ÉS BÉRLETÉRTÉKESÍTÉS ÚTJÁN MEGVALÓSULÓ ADATKEZELÉS

(2) SZÁMLÁZÁSI CÉLÚ ADATKEZELÉS

(3) BELÉPTETÉS ÚTJÁN MEGVALÓSULÓ ADATKEZELÉS

(4) SPORTRENDÉSZETI NYILVÁNTARTÁSBÓL VALÓ LEKÉRDEZÉS ÚTJÁN MEGVALÓSULÓ ADATKEZELÉS

(5) KAMERÁS MEGFIGYELÉS ÚTJÁN MEGVALÓSULÓ ADATKEZELÉS

(6) ÜZLETI PARTNEREK KAPCSOLATTARTÓI SZEMÉLYES ADATAI TÁROLÁSA ÚTJÁN MEGVALÓSULÓ ADATKEZELÉS

1.2.3. A jelen Tájékoztató hatálya nem terjed ki a Társaság azon adatkezelési tevékenységeire, melyeket a saját munkavállalóival kapcsolatban folytat, melyekről az *„Adatkezelési Tájékoztató Munkavállalók Részére”* elnevezésű dokumentum ad teljeskörű tájékoztatást.

1.2.4. A jelen Tájékoztató hatálya nem terjed ki a Magyar Labdarúgó Szövetség (továbbiakban: **MLSZ**) által folytatott adatkezelésekre, melyekről szóló adatkezelési tájékoztató elérhető az MLSZ [www.mlsz.hu](http://www.mlsz.hu) elnevezésű honlapján az *„Adatkezelés”* menüpont alatt.

**1.3. A Tájékoztató elérhetősége**

A Tájékoztató, annak mindenkor hatályos változata mindenkor elérhető a Társaság 1.1. pontban rögzített székhelyén nyomtatott papír alapú formában, illetve a Honlapon elektronikus formában az *„Adatkezelési Tájékoztató”* menüpont alatt.

**1.4. A Tájékoztató módosítása**

A Társaság jogosult a Tájékoztatót szükség szerint bármikor egyoldalúan, előzetes értesítés nélkül módosítani, a módosítást követő hatállyal. A Társaság a módosítás tényéről az Érintetteket az 1.3. pontban meghatározott elérhetőségeken tájékoztatja.

**1.5. Irányadó jogszabályok**

A Társaság adatkezelési tevékenységére az Európai Parlament és Tanács (EU) 2016/679 Rendelete (a továbbiakban: **GDPR**), és a sportról szóló 2004. évi I. törvény (a továbbiakban: **Sporttörvény**) rendelkezései az irányadók. A Társaság a Sporttörvény 18. § (1) bekezdése szerinti sportvállalkozás.

**1.6. Fogalommeghatározások**

A Tájékoztatóban használt, nagy kezdőbetűvel rendelkező, külön nem definiált fogalmak az 1.5. pontban megjelölt jogszabályokban meghatározott jelentéssel bírnak.

**1.7. A személyes adatok valódisága, pontossága**

A Társaság részére bármely módon szolgáltatott személyes adatok valódiságáért, pontosságáért kizárólag az Érintett tartozik felelősséggel. Az adatközlés hiányosságaiért, illetve a hibásan megadott adatokból adódó bármilyen következményért a Társaság nem vállal felelősséget, felelősségét e tekintetben kifejezetten kizárja.

**1.8. Adatbiztonság**

A Társaság elkötelezett az Érintettek személyes adatainak védelme iránt, kiemelten fontosnak tartja az Érintettek információs önrendelkezési jogának tiszteletben tartását. A Társaság a személyes adatokat bizalmasan kezeli, és megtesz minden olyan biztonsági, technikai és szervezési intézkedést, amely a személyes adatok biztonságát szolgálja.

**II. EGYES adatkezelésEK**

A Társaság által folytatott egyes adatkezelések külön táblázatban kerülnek részletesen bemutatásra.

**1. JEGY- ÉS BÉRLETÉRTÉKESÍTÉS ÚTJÁN MEGVALÓSULÓ ADATKEZELÉS**

|  |  |
| --- | --- |
| **Adatkezelési műveletek:** | **BELÉPŐJEGYÉRTÉKESÍTÉS**A Társaság által szervezett mérkőzésekre belépőjegyvásárlás a Társaság pénztáraiban és online is lehetséges. 1. Normál biztonsági kockázatúmérkőzés esetén a Társaság pénztáraiban személyazonosság igazolása és személyes adatok szolgáltatása nélkül vásárolható belépőjegy. Az így értékesített belépőjegy nem névre szóló belépőjegy, és így adatkezelés a Társaság részéről nem valósul meg.
2. Fokozott vagy kiemelt kockázatú mérkőzésesetén a Társaság pénztáraiban kizárólag személyazonosság igazolása és személyes adatok szolgáltatása mellett vásárolható belépőjegy. A vásárló, mint Érintett a következő személyes adatait szolgáltatja a Társaság részére: név, születési hely és idő, melyek a megvásárolt belépőjegyen feltüntetésre kerülnek. Az így értékesített belépőjegy névre szóló belépőjegy. A belépőjegyvásárlás során személyazonosságot igazoló okmány bemutatása kötelező. A belépőjegy tartalmazza továbbá a belépőjegy típusát (melyik szektorra szól), az érintett mérkőzés megnevezését, mely adatok szintén az Érintett személyes adatai, de azokat nem az Érintett szolgáltatja a Társaság részére. Eltiltott személlyel való névazonosság fennállása esetén az Érintett opcionálisan megadhatja az anyja születési nevét, mely az egyértelmű, pontos beazonosítását szolgálja.
3. Online belépőjegy vásárlás esetén a vásárló, mint Érintett a következő személyes adatait szolgáltatja a Társaság részére: név, születési hely és idő, melyek a megvásárolt belépőjegyen feltüntetésre kerülnek. Az így értékesített belépőjegy névre szóló belépőjegy. A rendszer a vásárlás során rögzíti továbbá a belépőjegy típusát (melyik szektorra szól), a vásárlás időpontját, az érintett mérkőzés megnevezését, mely adatok szintén az Érintett személyes adatai, de azokat nem az Érintett szolgáltatja a Társaság részére. Eltiltott személlyel való névazonosság fennállása esetén az Érintett opcionálisan megadhatja az anyja születési nevét, mely az egyértelmű, pontos beazonosítást szolgálja.

**BÉRLETÉRTÉKESÍTÉS**A Társaság által szervezett mérkőzésekre bérletvásárlás kizárólag a Társaság pénztáraiban lehetséges. A vásárló, mint Érintett a következő személyes adatait szolgáltatja a Társaság részére: név, születési hely és idő, melyek a megvásárolt bérleten feltüntetésre kerülnek. Az így értékesített bérlet névre szóló bérlet. A bérletvásárlás során személyazonosságot igazoló okmány bemutatása kötelező. A bérlet tartalmazza továbbá a bérlet típusát (melyik szektorra szól) és érvényességi idejét, mely adatok szintén az Érintett személyes adatai, de azokat nem az Érintett szolgáltatja a Társaság részére. Eltiltott személlyel való névazonosság fennállása esetén az Érintett opcionálisan megadhatja az anyja születési nevét, mely az egyértelmű, pontos beazonosítást szolgálja.  |
|  |  |
| **A kezelt személyes adatok köre:** | PÉNZTÁRI BELÉPŐJEGYÉRTÉKESÍTÉS ESETÉN1. **név**
2. **születési hely és idő**
3. belépőjegy típusa
4. mérkőzés megnevezése

ONLINE BELÉPŐJEGYÉRTÉKESÍTÉS ESETÉN1. **név**
2. **születési hely és idő**
3. belépőjegy típusa
4. vásárlás időpontja
5. mérkőzés megnevezése

BÉRLETÉRTÉKESÍTÉS ESETÉN1. **név**
2. **születési hely és idő**
3. bérlet típusa
4. bérlet érvényességi ideje
 |
|  |  |
| **Az adatkezelés célja:** | Belépőjegy- és bérletértékesítés, a Társaság által szervezett mérkőzéseken való részvétel biztosítása, az Érintett személyének azonosítása, a Társaság jogi kötelezettségének teljesítése. |
|  |  |
| **Az adatkezelés jogalapja:** | Az adatkezelésre a **GDPR 6. cikk (1) c)** pontja szerinti jogalapon kerül sor, azaz, a Társaságra vonatkozó jogi kötelezettség teljesítése érdekében a **Sporttörvény 72/B. § (2)** bekezdése alapján. |
|  |  |
| **Az adatkezelés időtartama:** | A belépőjegy- és bérletvásárlás során rögzített adatokat a Társaság a jegy vagy bérlet érvényességének lejártát követő 3 munkanapig tárolja a **Sporttörvény** **72/B. § (2)** bekezdés alapján. |
|  |  |
| **Az Érintett jogai:** | A jelen Tájékoztató III. fejezete szerinti jogok, azzal, hogy a jogi kötelezettség teljesítése jogalapra tekintettel az Érintettet nem illeti meg az adathordozhatósághoz, törléshez és tiltakozáshoz való jog. |
|  |  |
| **Az Érintett jogainak érvényesítése:** | A jelen Tájékoztató IV. fejezete szerint. |

**2. SZÁMLÁZÁSI CÉLÚ ADATKEZELÉS**

|  |  |
| --- | --- |
| **Adatkezelési műveletek:** | A Társaság az értékesített belépőjegyről/bérletről a vásárló, mint Érintett részére számlát állít ki, mellyel adatkezelést valósít meg. |
|  |  |
| **A kezelt személyes adatok köre:** | A számvitelről szóló 2000. évi C. törvény 167.§-a alapján: |
|  | 1. név |
|  | 2. lakcím |
|  |  |
| **Az adatkezelés célja:** | Számla kiállítása, annak megőrzése, a Társaság adó- és számviteli kötelezettségeinek teljesítése. |
|  |  |
| **Az adatkezelés jogalapja:** | Az adatkezelésre a **GDPR 6. cikk (1) bekezdés c)** pontja szerinti jogalapon kerül sor, azaz az adatkezelés a Társaságra vonatkozó jogi kötelezettség (törvényben előírt adó- és számviteli kötelezettségek) teljesítéséhez szükséges. |
|  |  |
| **Az adatkezelés időtartama:** | A kiállított számla, mint számviteli bizonylat megőrzésére a számvitelről szóló 2000. évi C. törvény 169. §-a szerinti határidőig (jelenleg 8 év), 2017. december 31. napjáig az adózás rendjéről szóló 2003. évi XCII. törvény (régi Art.) 47. § (3) bekezdése és a 164. § alapján, míg 2018. január 1. napját követően az adózás rendjéről szóló 2017. évi CL törvény (új Art.) 78. § (3) bekezdése és 202. §-a alapján az adójogi elévülési határidőig kerül sor. |
|  |  |
| **Az Érintett jogai:** | A jelen Tájékoztató III. fejezete szerinti jogok azzal, hogy a jogi kötelezettség teljesítése jogalapra tekintettel az Érintettet nem illeti meg az adathordozhatósághoz, törléshez és tiltakozáshoz való jog. |
|  |  |
| **Az Érintett jogainak érvényesítése:** | A jelen Tájékoztató IV. fejezete szerint. |

**3. BELÉPTETÉS ÚTJÁN MEGVALÓSULÓ ADATKEZELÉS**

|  |  |
| --- | --- |
| **Adatkezelési műveletek:** | A Társaság a mérkőzésre való beléptetés során jogosult a néző személyazonosságát a személyazonosság igazolására alkalmas igazolvány alapján megállapítani, melynek során összevetésre kerül a névre szóló belépőjegyen vagy bérleten szereplő adat és a bemutatott igazolvány adata. Amennyiben az Érintett nem a belépésre jogosult személy, úgy a Társaság a beléptetést megtagadja. |
|  |  |
| **A kezelt személyes adatok köre:** | 1. név
2. születési hely és idő
 |
|  |  |
| **Az adatkezelés célja:** | Az Érintett személyének azonosítása, a mérkőzés személy-, és vagyonbiztonságának fenntartása, az Érintett mérkőzésre bejutásának biztosítása, jogszabályban elrendelt kötelezettségek teljesítése. |
|  |  |
| **Az adatkezelés jogalapja:** | Az adatkezelésre a **GDPR 6. cikk (1) c)** pontja szerinti jogalapon kerül sor, azaz, a Társaságra vonatkozó jogi kötelezettség teljesítése érdekében a **Sporttörvény 72. § (4)** bekezdés alapján. |
|  |  |
| **Az adatkezelés időtartama:** | Adatkezelés során csak ellenőrzés történik, adatok rögzítésére nem kerül sor, tehát az adatkezelés időtartama az az időtartam amíg az Érintett személyes adatai hozzáférhetővé válnak a Társaság részére. |
|  |  |
| **Az Érintett jogai:** | A jelen Tájékoztató III. fejezete szerinti jogok azzal, hogy a jogi kötelezettség teljesítése jogalapra tekintettel az Érintettet nem illeti meg az adathordozhatósághoz, törléshez és tiltakozáshoz való jog. |
|  |  |
| **Az Érintett jogainak érvényesítése:** | A jelen Tájékoztató IV. fejezete szerint. |

**4. SPORTRENDÉSZETI NYILVÁNTARTÁSBÓL VALÓ LEKÉRDEZÉS ÚTJÁN MEGVALÓSULÓ ADATKEZELÉS**

|  |  |
| --- | --- |
| **Adatkezelési műveletek:** | A Társaság névre szóló jegy- vagy bérletvásárlásnál ellenőrizheti a rendőrség által vezetett sportrendészeti nyilvántartást. Amennyiben az Érintett szerepel a nyilvántartásban, nem vásárolhat jegyet, bérletet. |
|  |  |
| **A kezelt személyes adatok köre:** | A Sportrendészeti nyilvántartásból lekért adatok: név, születési hely és idő, anyja születési neve. |
|  |  |
| **Az adatkezelés célja:** | Mérkőzésre való bejutás megakadályozása. |
|  |  |
| **Az adatkezelés jogalapja:** | Az adatkezelésre a **GDPR 6. cikk (1) c)** pontja szerinti jogalapon kerül sor, azaz, a Társaságra vonatkozó jogi kötelezettség teljesítése érdekében a **Sporttörvény 76/A. §** alapján. A Társaság adatigénylésre jogosult. |
|  |  |
| **Az adatkezelés időtartama:** | Adatkezelés során csak lekérdezés történik, adatok rögzítésére nem kerül sor, tehát az adatkezelés időtartama az az időtartam amíg az Érintett személyes adatai hozzáférhetővé válnak a Társaság számára. |
|  |  |
| **Az Érintett jogai:** | A jelen Tájékoztató III. fejezete szerinti jogok azzal, hogy a jogi kötelezettség teljesítése jogalapra tekintettel az Érintettet nem illeti meg az adathordozhatósághoz, törléshez és tiltakozáshoz való jog. |
|  |  |
| **Az Érintett jogainak érvényesítése:** | A jelen Tájékoztató IV. fejezete szerint. |

**5. KAMERÁS MEGFIGYELÉS ÚTJÁN MEGVALÓSULÓ ADATKEZELÉS**

|  |  |
| --- | --- |
| **Adatkezelési műveletek:** | A Társaság a 7400 Kaposvár, Pécsi út 4. szám alatti létesítményének területén elektronikus megfigyelőrendszert (kamerarendszert) alkalmaz. A kamerarendszer a lelátókat és a belépési pontokat figyeli. A kamerák valós idejű és rögzített felvételeket készítenek. A kamerarendszer alkalmazása során személyes adatkezelés valósul meg, tekintettel arra, hogy a kamerák a látószögükbe kerülő természetes személyek képmását, mozgását, mint személyes adatokat rögzítik. |
|  |  |
| **A kezelt személyes adatok köre:** | A kamerák által megjelenített és/vagy rögzített kép (a továbbiakban: **Felvétel**) teljes tartalma, különösen, de nem kizárólagosan az Érintett képmása, viselkedése, mozgása. |
|  |  |
| **Az adatkezelés célja:** | A sportrendezvény személy és vagyonbiztonságának védelme, jogsértő cselekmények megelőzése.  |
|  |  |
| **Az adatkezelés jogalapja:** | Az adatkezelésre a **GDPR 6. cikk (1) c)** pontja szerinti jogalapon kerül sor, azaz, a Társaságra vonatkozó jogi kötelezettség teljesítése érdekében a **Sporttörvény 74. §** alapján. |
|  |  |
| **Az adatkezelés időtartama:** | A Társaság a felvételeket 5 munkanap elteltével törli a Sporttörvény 74. § (3) bekezdés alapján. |
|  |  |
| **Az Érintett jogai:** | A jelen Tájékoztató III. fejezete szerinti jogok azzal, hogy a jogi kötelezettség teljesítése jogalapra tekintettel az Érintettet nem illeti meg az adathordozhatósághoz, törléshez és tiltakozáshoz való jog. |
|  |  |
| **Az Érintett jogainak érvényesítése:** | A jelen Tájékoztató IV. fejezete szerint. |
|  |  |
| **Közös adatkezelő:** | Kaposvári Rendőrkapitányság (székhely: 7400 Kaposvár, Szent Imre u. 12., 82/502-700, kaposvarrk@somogy.police.hu)A Sporttörvény 74. § (6) bekezdés alapján amennyiben a rendőrség, illetve a nemzetbiztonsági szolgálat igényli, a Társaság köteles hozzáférést biztosítani a kamerával történő megfigyeléshez. |

**6. ÜZLETI PARTNEREK KAPCSOLATTARTÓI SZEMÉLYES ADATAI TÁROLÁSA ÚTJÁN MEGVALÓSULÓ ADATKEZELÉS**

|  |  |
| --- | --- |
| **Az adatkezelés leírása** | A Társaság a nem természetes személy üzleti partnerei adatait tárolja. Az üzleti partner adatai között rögzítésre kerül az üzleti partner természetes személy kapcsolattartójának (a továbbiakban: **Érintett**) neve és elérhetőségei (telefonszáma, email címe). A Társaság az üzleti partnerekkel kapcsolatban kizárólag e tekintetben valósít meg a GDPR hatálya alá tartozó adatkezelést, tekintettel arra, hogy az üzleti partnerek nem természetes személyek. Az Érintett az üzleti partner kapcsolattartója. |
|  |  |
| **A kezelt személyes adatok:** | 1. név
2. telefonszám
3. email cím
 |
|  |  |
| **Az adatkezelés célja:** | A Társaság és üzleti partnerei között szerződéses jogviszony áll fenn. Az Érintett személyes adatai kezelésének célja az üzleti partnerekkel szerződéskötést megelőző lépések megtétele, a szerződés létrehozása, a megkötött szerződés teljesítése, az ehhez kapcsolódó ügyintézés, kapcsolattartás, a Társaság esetleges igényei érvényesítése az Érintetten keresztül az üzleti partner irányában.  |
|  |  |
| **Az adatkezelés jogalapja:** | Az adatkezelésre a **GDPR 6. cikk (1) f) pontja** szerinti jogalapon kerül sor, azaz az adatkezelés a Társaság azon jogos érdeke érvényesítéséhez szükséges, hogy az üzleti partnerrel a Társaság kapcsolatot tudjon tartani, a szerződésből eredő kötelezettségeinek eleget tudjon tenni, mely kizárólag az üzleti partner által kijelölt Érintett útján lehetséges. Az Érintett esetlegesen védett joga ezzel szemben a magánszférájához fűződő joga lehet, azonban ezen jognál erősebb a Társaság azon joga és jogos üzleti érdeke, hogy a Társaság és az üzleti partner közti szerződés teljesedésbe menjen. Az Érintett magánszférához való joga nem sérül, mivel nagy valószínűséggel az üzleti partner által biztosított elérhetőségek kerülnek megadásra a Társaság részére. A magánszférához való jog védelmével szemben áll továbbá az Érintett azon kötelezettsége, hogy munkaköri kötelezettségeinek eleget kell tennie és az üzleti partner érdekében el kell járnia. A Társaság fentiekkel kapcsolatban elvégzett érdekmérlegelési tesztet, melynek eredményeként arra a következtetésre jutott, hogy jelen pont szerinti adatkezelése jogszerű.  |
|  |  |
| **Az adatkezelés időtartama:** | A Társaság az Érintett adatait addig kezeli, ameddig az üzleti partnerrel jogviszonyban áll. |
|  |  |
| **Az Érintett jogai:** | A jelen Tájékoztató III. fejezete szerinti jogok, azzal, hogy a jogos érdek jogalapra tekintettel az Érintettet nem illeti meg az adathordozhatósághoz való jog. |
|  |  |
| **Az Érintett jogainak érvényesítése:** | A jelen Tájékoztató IV. fejezete szerint. |

**III. ÉRINTETT JOGAI**

Az Érintettet a fenti adatkezelésekkel kapcsolatban az alábbi jogok illetik meg.

**3.1. Tájékoztatáshoz való jog**

Az Érintett jogosult arra, hogy a Társaság által kezelt személyes adatai vonatkozásában az adatkezeléssel összefüggő tényekről az adatkezelés megkezdését megelőzően tájékoztatást kapjon. Tekintettel arra, hogy az Érintett saját maga adja meg a Társaság részére személyes adatait, a Társaság a GDPR 13. cikk szerinti tájékoztatási kötelezettségének a jelen Tájékoztatóval tesz eleget.

**3.2.** **Hozzáférés joga** (GDPR 15. cikk)

Az Érintett bármikor jogosult tájékoztatást kérni arról, hogy a Társaság pontosan mely személyes adatait kezeli. Kérésére a Társaság tájékoztatást ad továbbá az Érintettre vonatkozó adatkezelés céljairól, jogalapjáról, időtartamáról, továbbá arról, hogy kik és milyen célból kapják vagy kapták meg adatait (ideértve különösen a harmadik országbeli címzetteket, illetve a nemzetközi szervezeteket, amennyiben erre sor került). Az Érintett bármikor jogosult arról információt kapni, hogy jogosult kérelmezni a Társaságtól a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen. Az Érintett bármikor jogosult arról információt, tájékoztatást kapni, hogy a felügyeleti hatósághoz panaszt nyújthat be. Amennyiben felmerül olyan adat, amelyet nem az Érintettől szerezett be a Tárasaság, úgy az Érintett bármikor tájékoztatást kérhet az adat(ok) forrásáról. Amennyiben a Társaság személyes adatokat harmadik országba vagy nemzetközi szervezet részére továbbítja, akkor a Társaság az Érintettet tájékoztatja a továbbításra vonatkozóan a GDPR a 46. cikk szerinti megfelelő garanciákról is.

Az adatkezelés tárgyát képező személyes adatok első másolatát a Társaság díjmentesen az Érintett rendelkezésre bocsátja. A Társaság további másolatokért az adminisztratív költségeken alapuló, az adatok mennyiségéhez igazodó észszerű mértékű díjat számíthat fel, ennek összegét azonban a Társaság előzetesen közli az Érintettel. Amennyiben az Érintett elektronikus úton nyújtotta be a tájékoztatás/hozzáférés iránti kérelmét, úgy a Társaság az információkat széles körben használt elektronikus formátumban bocsátja az Érintett rendelkezésére, kivéve, ha az Érintett másként kéri. A másolat igénylésére vonatkozó jog nem érintheti hátrányosan mások jogait és szabadságait.

## **3.3.** **Helyesbítéséhez, kiegészítéséhez való jog** (GDPR 16. cikk)

## Az Érintett jogosult kérni, hogy a Társaság helyesbítse a pontatlan vagy hibásan felvett személyes adatokat. Amennyiben az adatok hiányosak - figyelembe véve az adatkezelés célját – az Érintett kérheti azok kiegészítését. Ha a helyesbíteni vagy kiegészíteni kért adat valamely, a személyazonosságot és a lakcímet igazoló hatósági igazolványban vagy egyéb közhiteles nyilvántartásban szereplő adat, a helyesbítéshez vagy kiegészítéshez ezen dokumentum bemutatása is szükséges.

##

## **3.4. Személyes adatok törléséhez való jog („az elfeledtetéshez való jog”)** (GDPR 17. cikk)

Az Érintett bármikor kérheti a Társaságtól személyes adatai törlését, amely kérésnek a Társaság köteles eleget tenni, ha az alábbi indokok valamelyike fennáll:

* 1. a személyes adatokra már nincs szükség abból a célból, amelyből azokat a Társaság gyűjtötte vagy más módon kezelte;
	2. az Érintett visszavonta az adatkezelés alapját képező hozzájárulását, és az adatkezelésnek nincs más jogalapja;
	3. az Érintett a GDPR 21. cikk (1) bekezdése alapján tiltakozik a Társaság közérdeken vagy a jogos érdeken alapuló adatkezelése ellen, és nincs elsőbbséget élvező jogszerű ok az adatkezelésre, vagy a GDPR 21. cikk (2) bekezdése alapján tiltakozik a közvetlen üzletszerzés céljából történő adatkezelés ellen;
	4. a személyes adatokat a Társaság jogellenesen kezelte;
	5. a személyes adatokat a Társaságra alkalmazandó uniós vagy tagállami jogban előírt jogi kötelezettség teljesítéséhez törölni kell;
	6. a személyes adatok gyűjtésére a GDPR 8. cikk (1) bekezdésében említett, információs társadalommal összefüggő szolgáltatások kínálásával kapcsolatosan került sor.

Amennyiben a Társaság nyilvánosságra hozta a személyes adatot és azt törölni köteles, minden ésszerűen elvárható lépést megtesz annak érdekében, hogy tájékoztassa az adatokat kezelő további adatkezelőket a törlési kötelezettségről.

Nem kell az adatot törölni, amennyiben az adatkezelés szükséges:

* 1. a véleménynyilvánítás szabadságához és a tájékozódáshoz való jog gyakorlása céljából;
	2. a személyes adatok kezelését előíró, a Társaságra alkalmazandó jog szerinti kötelezettség teljesítése (pl. adó- és számviteli kötelezettségek teljesítése), illetve közérdekből vagy a Társaságra ruházott közhatalmi jogosítvány gyakorlása keretében végzett feladat végrehajtása céljából;
	3. a GDPR 9. cikk (2) bekezdése h) és i) pontjának, valamint a 9. cikk (3) bekezdésének megfelelően a népegészségügy területét érintő közérdek alapján;
	4. a GDPR 89. cikk (1) bekezdésével összhangban a közérdekű archiválás céljából, tudományos és történelmi kutatási célból vagy statisztikai célból, ha a törlési jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy
	5. jogi igények előterjesztéséhez, érvényesítéséhez, illetve védelméhez.

## **3.5. Adatkezelés korlátozásához való jog** (GDPR 18. cikk)

Az Érintett kérheti, hogy a Társaság korlátozza bizonyos személyes adatai kezelését, ha az alábbiak valamelyike teljesül:

* 1. az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy a Társaság ellenőrizze a személyes adatok pontosságát;
	2. az adatkezelés jogellenes, és az Érintett ellenzi az adatok törlését, ehelyett kéri azok felhasználásának korlátozását;
	3. a Társaságnak már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez;
	4. az Érintett a GDPR 21. cikk (1) bekezdése alapján tiltakozott az adatkezelés ellen és idő szükséges annak vizsgálatára, hogy van-e elsőbbséget élvező jogszerű ok az adatkezelésre. Ez esetben a korlátozás arra az időtartamra vonatozik, amíg megállapításra nem kerül, hogy van-e elsőbbséget élvező jogszerű ok az adatkezelésre, azaz, hogy a Társaság adat megtartásához és kezeléséhez fűződő jogos indokai elsőbbséget élveznek-e az Érintett adattörléshez fűződő jogos indokaival szemben.

A korlátozás ideje alatt az adatot a Társaság csak tárolja, azon egyéb adatkezelési műveletet nem végez, kivéve, ha i) a további műveletekhez az Érintett hozzájárul vagy ii) ha az adatok kezelése jogi igények előterjesztéséhez, érvényesítéséhez vagy védelméhez szükséges, továbbá, iii) ha más természetes vagy jogi személy jogainak védelme érdekében szükséges, vagy iv) ha az adatkezelést az Unió, illetve valamely tagállam fontos közérdeke megköveteli.

Az adatkezelés korlátozása esetén a korlátozás feloldásáról a Társaság az Érintettet előzetesen abban a formában és módon tájékoztatja, ahogyan az Érintett az adatkezelés korlátozását igényelte.

A Társaság minden olyan címzettet tájékoztat a Érintett által kért és a Társaság által végrehajtott helyesbítésről, törlésről vagy adatkezelés-korlátozásról, akivel, illetve amellyel a személyes adatot közölte, kivéve, ha ez lehetetlennek bizonyul vagy aránytalanul nagy erőfeszítést igényel. Az Érintett kérésére a Társaság tájékoztatja az Érintettet arról, hogy kik, melyek azok a címzettek, akiket az előzőek szerint tájékoztatott.

## **3.6. Tiltakozáshoz való jog** (GDPR 21. cikk)

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdekből vagy a Társaság, vagy harmadik személy jogos érdekének érvényesítéséhez szükséges kezelése ellen (GDPR 6. cikk (1) bek. e) és f) pontok), ideértve az említett rendelkezéseken alapuló profilalkotást is. Ebben az esetben a Társaság a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az Érintett jogosult arra, hogy bármikor tiltakozzon az Érintettre vonatkozó személyes adatok, közvetlen üzletszerzés érdekében és céljából történő kezelése ellen, ideértve a profilalkotást is (ha ilyet a Társaság alkalmaz, erről azonban megfelelően tájékoztatást ad), amennyiben az a közvetlen üzletszerzéshez kapcsolódik. Tiltakozás esetén a személyes adatokat a továbbiakban közvetlen üzletszerzési célból a Társaság nem kezeli.

Statisztikai célból történő adatkezelés esetén az Érintett jogosult arra, hogy a saját helyzetével kapcsolatos okokból tiltakozhasson a rá vonatkozó személyes adatok e célból történő kezelése ellen, kivéve, ha az adatkezelésre közérdekű okból végzett feladat végrehajtása érdekében van szükség.

## **3.7. Adathordozhatósághoz való jog** (GDPR 20. cikk)

Tekintettel arra, hogy a Társaság az Érintett adatait elektronikus adatbázisban is tárolja, az Érintett jogosult arra, hogy a rá vonatkozó, a Társaság rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá, hogy ezeket az adatokat egy másik adatkezelőnek továbbítsa anélkül, hogy ezt a Társaság megakadályozná. Az adathordozhatósághoz való jog azon adatok vonatkozásában illeti meg az Érintettet, amelyek kezelése a Érintett hozzájárulásán (GDPR 6. cikk (1) bekezdés a) pont vagy a 9. cikk (2) bekezdés a) pont) vagy szerződés teljesítésén (GDPR 6. cikk (1) bekezdés b) pont) alapul. Amennyiben a Érintett kéri a személyes adatok adatkezelők közötti közvetlen továbbítását, a Társaság jelzi, hogy ez technikailag megvalósítható-e.

## **3.8. A felügyeleti hatóságnál történő panasztételhez való jog** (GDPR 77. cikk)

Az egyéb közigazgatási vagy bírósági jogorvoslatok sérelme nélkül, az Érintett jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az Érintett megítélése szerint a rá vonatkozó személyes adatok kezelése a GDPR rendelkezéseit sérti.

Magyarországon a felügyeleti hatóság a **Nemzeti Adatvédelmi és Információszabadság Hatóság (1024 Budapest, Szilágyi Erzsébet fasor 22/C., e-mail: ugyfelszolgalat@naih.hu, +36-1-3911400, elnök: dr. Péterfalvi Attila, www.naih.hu).**

Az a felügyeleti hatóság, amelyhez az Érintett a panaszt benyújtotta, köteles tájékoztatni az Érintettet, mint ügyfelet a panasszal kapcsolatos eljárási fejleményekről és annak eredményéről, ideértve azt is, hogy a GDPR 78. cikk alapján az Érintett jogosult bírósági jogorvoslattal élni.

## **3.9. A felügyeleti hatósággal szembeni hatékony bírósági jogorvoslathoz való jog** (GDPR 78. cikk)

Az egyéb közigazgatási vagy nem bírósági útra tartozó jogorvoslatok sérelme nélkül, az Érintett jogosult a hatékony bírósági jogorvoslatra a felügyeleti hatóság (Magyarországon a Nemzeti Adatvédelmi és Információszabadság Hatóság) rá vonatkozó, jogilag kötelező erejű döntésével szemben. Az egyéb közigazgatási vagy nem bírósági útra tartozó jogorvoslatok sérelme nélkül, az Érintett jogosult a hatékony bírósági jogorvoslatra, ha a GDPR 55. vagy 56. cikk alapján illetékes felügyeleti hatóság nem foglalkozik a panasszal, vagy három hónapon belül nem tájékoztatja az Érintettet a 77. cikk alapján benyújtott panasszal kapcsolatos eljárási fejleményekről vagy annak eredményéről. A felügyeleti hatósággal szembeni eljárást a felügyeleti hatóság székhelye szerinti tagállam bírósága előtt kell megindítani (Magyarországon a Nemzeti Adatvédelmi és Információszabadság Hatósággal szembeni bírósági eljárásra a Fővárosi Közigazgatási és Munkaügyi Bíróság rendelkezik hatáskörrel és illetékességgel).

## **A Társasággal vagy az adatfeldolgozóval szembeni hatékony bírósági jogorvoslathoz való jog** (GDPR 79. cikk)

A rendelkezésre álló közigazgatási vagy nem bírósági útra tartozó jogorvoslatok – köztük a felügyeleti hatóságnál történő panasztételhez való, a 4.8. pont szerinti jog – sérelme nélkül, az Érintett jogosult bíróság előtti peres eljárást kezdeményezni, ha megítélése szerint a Társaság a személyes adatait nem a GDPR-nak megfelelően kezelte és ennek következtében megsértette a GDPR szerinti jogait.

Az eljárást a Társaság tevékenységi helye szerinti tagállam, azaz Magyarország bírósága előtt kell megindítani. Az eljárás megindítható az Érintett szokásos tartózkodási helye szerinti tagállam bírósága előtt is (ha az nem egyezik meg Magyarországgal).

## **3.11. Az Érintett tájékoztatása az adatvédelmi incidensről** (GDPR 34. cikk)

Ha az adatvédelmi incidens valószínűsíthetően magas kockázattal jár az Érintett jogaira és szabadságaira nézve, a Társaság indokolatlan késedelem nélkül tájékoztatja az Érintettet az adatvédelmi incidensről. Ezen tájékoztatásban világosan és közérthetően ismertetni kell az adatvédelmi incidens jellegét, és közölni kell legalább az alábbi információkat és intézkedéseket:

1. közölni kell az adatvédelmi tisztviselő vagy a további tájékoztatást nyújtó egyéb kapcsolattartó nevét és elérhetőségeit;
2. ismertetni kell az adatvédelmi incidensből eredő, valószínűsíthető következményeket;
3. ismertetni kell az adatkezelő által az adatvédelmi incidens orvoslására tett vagy tervezett intézkedéseket, beleértve adott esetben az adatvédelmi incidensből eredő esetleges hátrányos következmények enyhítését célzó intézkedéseket.

Az Érintettet nem kell adatvédelmi incidensről tájékoztatni, ha a következő feltételek bármelyike teljesül:

1. a Társaság megfelelő technikai és szervezési védelmi intézkedéseket hajtott végre, és ezeket az intézkedéseket az adatvédelmi incidens által érintett adatok tekintetében alkalmazták, különösen azokat az intézkedéseket – mint például a titkosítás alkalmazása –, amelyek a személyes adatokhoz való hozzáférésre fel nem jogosított személyek számára értelmezhetetlenné teszik az adatokat;
2. a Társaság az adatvédelmi incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett magas kockázat a továbbiakban valószínűsíthetően nem valósul meg;
3. a tájékoztatás aránytalan erőfeszítést tenne szükségessé.

A fenti esetekben az Érintettet nyilvánosan közzétett információk útján kell tájékoztatni, vagy olyan hasonló intézkedést kell hozni, amely biztosítja az Érintett hasonlóan hatékony tájékoztatását.

**IV. AZ ÉRINTETT JOGAINAK ÉRVÉNYESÍTÉSE,**

**KÉRELMÉNEK ELŐTERJESZTÉSE, KAPCSOLATFELVÉTEL A TÁRSASÁGGAL**

4.1. A Társaság kéri, hogy az Érintett jogai érvényesítése esetén megkeresését lehetőség szerint i) írásban, postai úton ii) személyesen juttassa el a Társaság székhelyére vagy iii) e-mail útján küldje meg a Társaság e-mail elérhetőségére.

|  |  |
| --- | --- |
| cégnév: | **Kaposvári Labdarúgó Korlátolt Felelősségű Társaság** |
| székhely: | 7400 Kaposvár, Széchenyi tér 8. |
| cégjegyzékszám: | Cg. 14-09-312780 |
| képviseli: | F. Néber Ákos ügyvezető |
| adószám: | 23991453-2-14 |
| email cím: | iroda1.rakoczi@gmail.com  |
| honlap: | [www.rakoczifc.hu](http://www.rakoczifc.hu)  |
| telefon: | +36 82 319 650 |
|  |  |

4.2. Amennyiben az Érintett személyazonosságával kapcsolatban kétség merül fel vagy a megadott adatok az azonosításhoz nem elégségesek, a Társaság jogosult az Érintettől további, a személyazonosság megerősítéséhez szükséges és arra alkalmas azonosító adatokat kérni.

4.3. Amennyiben az kérelem előterjesztője a személyét nem tudja kétséget kizáróan igazolni, és így nem tudja őt azonosítani, a kérelem elintézését a Társaság megtagadhatja.

4.4. A Társaság indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az Érintettet a kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a Társaság a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet.

4.5. Ha az Érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az Érintett azt másként kéri.

4.6. Ha a Társaság nem tesz intézkedéseket az Érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet az intézkedés elmaradásának okairól, valamint arról, hogy az Érintett panaszt nyújthat be valamely felügyeleti hatóságnál, és élhet bírósági jogorvoslati jogával.

4.7. A GDPR 13. és 14. cikk szerinti információkat és a 15–22. és 34. cikk szerinti tájékoztatást és intézkedést a Társaság díjmentesen biztosítja. Ha valamely kérelem egyértelműen megalapozatlan vagy – különösen ismétlődő jellege miatt – túlzó, figyelemmel a kért információ vagy tájékoztatás nyújtásával, vagy a kért intézkedés meghozatalával járó adminisztratív költségekre a Társaság:

a) észszerű összegű díjat számíthat fel, vagy

b) megtagadhatja a kérelem alapján történő intézkedést.

**V. ADATFELDOLGOZÓK**

A Társaság a jegyértékesítéséhez a lenti adatfeldolgozókat veszi igénybe, melyek abban közreműködnek, informatikai szolgáltatásokat nyújtanak.

NÁDOR Rendszerház Kft. (1152 Budapest, Telek utca 7-9.)

e-Corvina Kft. (1134 Budapest, Róbert Károly krt. 64-66.)

TEX Hungary Kft. (1146 Budapest, Dózsa György út 1.)

Jegymester Kft. (1065 Budapest, Bajcsy-Zsilinszky út 31.)

**Kaposvár, 2019. szeptember 20.**